בנימין דקל

בנימין דקל (נולד ב-24 ביולי 1966) הוא רופא ילדים, מומחה בנפרולוגיה ילדים, חוקר בתחום תאי הגזע; מנהל היחידה לנפרולוגיה ילדים והמכון לחקר תאי אב בילדים בבית החולים ספרא לילדים במרכז הרפואי שיבא – תל השומר; פרופסור מן המניין, סגן-דיקן, מופקד הקתדרה ע״ש קליימן לנפרו-אורולוגיה ומנהל מרכז סגול לרפואה רגנרטיבית, הפקולטה למדעי הרפואה והבריאות, אוניברסיטת תל אביב. הוא יזם בתחום הביוטכנולוגיה והמציא למעלה מ-20 פטנטים דקל פירסם מחקרים אשר קשרו תאי גזע אנושיים עם התפתחות איברים והתחדשותם, או מנגד, הופעת סרטן. למחקרים אילו השלכות על טיפול במומים מולדים, אי-ספיקת כליות וסרטן בילדים. בנימין דקל נולד בחיפה, אחד משלושת ילדיהם של ציפורה (לבית שוהם) וחנן דקל (טייטל). מסעו המטלטל של אביו לארץ ישראל תואר בספרה של האחות הבכורה, פרופסור מיכל דקל, "בני המזל". בנעוריו למד בתיכון עירוני ה׳ בחיפה ושאף ללימודי הנדסה, אך שינה את בחירתו המקצועית, לאחר ששירת כחובש קרבי בגולני ונחשף לעבודת הרופא. נרשם ללימודי רפואה בטכניון וסיים בהצטיינות תואר דוקטור ברפואה (MD) בשנת 1995. התמחה ברפואת ילדים במרכז הרפואי שיבא – תל השומר, במחלקתו של פרופ' ג’סטין פסוול, ולאחר מכן עשה התמחות-על בנפרולוגיה ילדים. בתום שנת הסטאז' בתל השומר, יצא ללימודי דוקטורט (PhD) במכון ויצמן למדע (תחת הנחייתו של פרופסור יאיר רייזנר) וחזר לסיים את הדוקטורט לאחר בחינות שלב א׳ בהתמחות ברפואת ילדים. עבודת הדוקטורט שלו הניחה את היסודות הבסיסיים לשימוש בהשתלות של תאים עובריים. ביצע פוסט-דוקטורט במכון ויצמן. בשנת 2009 יסד את המכון לחקר תאי אב בילדים במרכז הרפואי שיבא, ומונה לפרופסור חבר בפקולטה למדעי הרפואה והבריאות, אוניברסיטת תל אביב. בשנת 2011 שימש פרופסור אורח במכון לביולוגיה של תאי גזע ורפואה רגנרטיבית באוניברסיטת סטנפורד, ארה״ב. בשנת 2013 מונה למנהל היחידה לנפרולוגיה ילדים בבית החולים לילדים ע״ש אדמונד ולילי ספרא בתל השומר. בשנת 2016 מונה לפרופסור מן המניין. בשנת 2020 הופקד על הקתדרה לנפרו-אורולוגיה ע״ש יחזקאל ופרל קליימן. בשנת 2021 מונה למנהל מרכז סגול לרפואה רגנרטיבית באוניברסיטת תל אביב. חבר סנאט אוניברסיטת תל אביב. מחקריו קושרים ביולוגיה התפתחותית, רגנרציה של רקמות והיווצרות סרטן באמצעות בידוד ואפיון תאי גזע אנושיים הנמצאים ברקמות עובריות ובוגרות: מחד תאי גזע "טובים" מובילים לצמיחת איבר ולהתחדשותו, אבל מאידך חלוקה לא תקינה שלהם בחיים העובריים והבוגרים עלולה לגרום לסרטן בילדים ובמבוגרים בהתאמה. כנפרולוג, פרופ' דקל משתמש בכליה האנושית לחקור תהליכים אלו. בתחומי המחקר של התפתחות הכליה האנושית וגידול בכליות של ילדים (נפרובלסטומה – Wilms' tumor), פרופ' דקל חלוץ באפיון, בידוד והרביית תאי הגזע, בין היתר בשיטות תלת־ממדיות מחוץ לגוף; שימוש בתאי הגזע הטובים מוביל לתהליכים של תיקון והתחדשות של הרקמות. מנגד - את תאי הגזע ה"רעים" יש לחסל בתרופות ביולוגיות על מנת למנוע התפתחות ממאירויות. מחקריו הובילו לניסויים קליניים בבני אדם וזכו למענקי מחקר. תחומי עניין קליניים שלו: אבחון, מעקב וטיפול במומים מולדים של דרכי השתן והכליות וקביעת הפרוגנוזה של הכליות. מהחיים העובריים (בצמוד למומחה באולטרה סאונד מיילדותי), לאחר הלידה ועד החיים הבוגרים. דגש מיוחד על אבחון גנטי קליני של מוטציות בגנים ההתפתחותיים האחראים על הבשלה של הכליות. אבחון ומעקב של מחלות כליה תורשתיות. מציאת טיפולים חדשניים על ידי מידול מומי הכליה המולדים והמחלות התורשתיות באמצעות "אורגנואידים כלייתיים": מיני כליות תלת־ממדיות אשר פרופ' דקל וצוותו מגדלים בתרבית ונושאות את המוטציה. נשיא האגודה הישראלית לתאי גזע. יו״ר הכנס הבינלאומי לנפרולוגיה התפתחותית. פרס משפחת יודעים לחקר הסרטן. פרס ההסתדרות הרפואית הישראלית לתרומה רפואית - מדעית. נבחר לאגודה האמריקאית למחקר קליני (American Society for Clinical Investigation) נבחר לאקדמיה הלאומית הישראלית לרפואה מדעית. פרופ' דקל הוא שותף מייסד של חברות ביוטכנולוגיה: חברת קידניקיור (כעת לייבקידני.ביו) חברת תאגזע, חברת רנובייט (Renovate) המשתמשת בשתן אנושי ליצירת רקמת כליה לאבחון ומידול מחלות, ושיקום כליות פגועות. MiKhal Dekel, In the East, WWNorton בנימין דקל, באתר המרכז הרפואי שיבא – תל השומר הרצאתו של בנימין דקל, Talpiot X-MED 2020 בנימין דקל, בפודקסט מרכז סגול, אוניברסיטת תל אביב טיפול חדש עשוי להוביל להתחדשות תאי כליה, הקרן הלאומית למדע פרס יוקרתי על "תרומה רפואית מדעית" לרופאים משיבא, באתר המרכז הרפואי שיבא – תל השומר שירות הידען, ‏פרופסור בנימין דקל – זוכה פרס משפחת יודעים למצוינות בחקר הסרטן לשנת 2015, באתר "הידען", 24 בפברואר 2016 בני המזל, באתר ידיעות ספרים גלי וינרב, ‏לראשונה הושתלה כליית חזיר מהונדסת באדם חי. מה תהיה פריצת הדרך הבאה?, באתר גלובס, 10 באפריל 2024 אוניברסיטת תל אביב השיקה את מרכז סגול לרפואה רגנרטיבית, באתר אוניברסיטת תל אביב דן אבן, חוקרים משיבא השמידו תאי גזע סרטניים האחראים להתפשטות הגידול בקרב ילדים חולי סרטן הכליה, באתר הארץ, 23 בדצמבר 2012 עידו אפרתי, מדענים: לכליות יש מנגנון עצמאי לייצור תאים חדשים, באתר הארץ, 3 ביוני 2014 גלי וינרב, ‏אחרי ההייפ והאכזבה מה קרה לחלום על גידול איברים במעבדה, באתר גלובס, 25 באוגוסט 2018 אבי בליזובסקי, ‏נבחרו 16 הצעות המחקר בסבב השני של תכנית המחקר ברפואה ממוקדת אישית של הקרן הלאומית למדע, באתר "הידען", 4 ביוני 2020 גלי וינרב, ‏רופאים וחוקרים מזהירים: "הציבור לא מודע למחלות בכליות", באתר גלובס, 14 בנובמבר 2014 אתר קול המדע - הקרן הלאומית למדע, ‏ללמוד על מחלה מחוץ לגוף, באתר "הידען", 18 ביוני 2024 עידו אפרתי, מדענים ישראלים פיתחו שיטה שתסייע לחשוף ולתקוף תאי גזע סרטניים - מחוללי הגידולים, באתר הארץ, 4 במאי 2017 פרס משפחת יודעים, הרצאתו של פרופ' בנימין דקל הזוכה פרס ההסתדרות הרפואית הישראלית לתרומה רפואית - מדעית חברי וחברות האקדמיה, באתר האקדמיה הלאומית הישראלית לרפואה מדעית חברת רנובייט קטגוריה:בוגרי תיכון עירוני ה' (חיפה) קטגוריה:בעלי תואר דוקטור לרפואה מהטכניון - מכון טכנולוגי לישראל קטגוריה:בעלי תואר דוקטור ממכון ויצמן למדע קטגוריה:חוקרי סרטן ישראלים קטגוריה:סגל המרכז הרפואי ע"ש חיים שיבא - תל השומר קטגוריה:סגל אוניברסיטת תל אביב קטגוריה:ישראלים שנולדו ב-1966